Държавен вестник, бр. 53, 2014 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  53
(3) Помощни средства са: белезници, усми-
рителни ризи, палки и прибори; химически 
вещества, утвърдени от министъра на здра-
веопазването; служебни животни – кучета 
и коне; халосни патрони, патрони с гумени, 
пластмасови и шокови куршуми; устройства 
за принудително спиране на превозни сред-
ства; устройства за отваряне на помещения, 
светлинни и звукови устройства с отвличащо 
въздействие; водометни и въздухоструйни 
машини; бронирани машини и хеликоптери.
(4) Редът за употреба на помощни сред-
ства се определя с наредба на министъра на 
вътрешните работи.
Чл. 86. (1) Физическа сила и помощни 
средства се използват след предупреждение 
с изключение на случаите на внезапно напа-
дение и при освобождаване на заложници. 
(2) Използването на физическа сила и 
помощни средства се съобразява с конкрет-
ната обстановка, характера на нарушението 
на обществения ред и личността на право-
нарушителя.
(3) В случаите по чл. 85 полицейските 
органи използват само абсолютно необходи-
мата сила. 
(4) При използването на физическа сила 
и помощни средства полицейските органи 
вземат всички мерки за опазване живота и 
здравето на лицата, срещу които са насочени.
(5) Използването на физическа сила и по-
мощни средства се преустановява незабавно 
след постигане на законната му цел.
(6) Забранява се използването на физическа 
сила и помощни средства по отношение на 
видимо малолетни лица и бременни жени. 
Забраната не се отнася за случаите на масови 
безредици, когато са изчерпани всички други 
средства.
(7) Забранява се използването на живото-
застрашаваща сила за задържане или предот- 
вратяване бягството на лице, извършващо 
или извършило ненасилствено деяние, ако 
лицето не представлява опасност за живота 
и здравето на другиго. 
Чл. 87. (1) Полицейските органи могат да 
използват оръжие само когато това е абсо-
лютно необходимо: 
1. при въоръжено нападение или заплаха 
с оръжие;
2. при освобождаване на заложници и 
отвлечени лица;
3. след предупреждение при задържане на 
лице, извършващо или извършило престъпле-
ние от общ характер, ако то оказва съпротива 
или се опитва да избяга;
4. след предупреждение за предотвратяване 
бягство на лице, задържано по съответния ред 
за извършено престъпление от общ характер;
5. при вземане на мерки за осигуряване на 
лична безопасност по чл. 75, ал. 2.
(2) При използване на оръжие полицей-
ските органи са длъжни да направят всичко 
възможно да запазят живота на лицето, срещу 
което е насочено, и да не застрашават живота 
и здравето на други лица.
(3) Полицейските органи могат да упо-
требяват оръжие без предупреждение при 
осъществяване на граничното наблюдение: 
1. при въоръжено нападение срещу тях;
2. срещу лица, оказали въоръжена съпро-
тива.
(4) При осъществяване на граничното на-
блюдение в пределите на вътрешните морски 
води и териториалното море на Република 
България полицейските органи имат право 
да употребяват оръжие и в случаите, пред-
видени в Закона за морските пространства, 
вътрешните водни пътища и пристанищата 
на Република България.
(5) Полицейските органи преустановяват 
употребата на оръжие незабавно след пости-
гането на законната є цел. 
(6) Забранява се употребата на оръжие за 
задържане или предотвратяване бягството на 
лице, извършващо или извършило ненасил-
ствено деяние, ако лицето не представлява 
опасност за живота и здравето на другиго. 
(7) След използване на оръжие полицей-
ските органи изготвят доклад.
Чл. 88. Планирането и контролът на 
използването на физическа сила, помощни 
средства и оръжие от полицейските органи 
в случаите по чл. 85 – 87 включва мерки за 
постигане на законната цел при минимален 
риск за живота и здравето на гражданите. 
Чл. 89. (1) При освобождаване на залож-
ници, при задържане или обезвреждане на 
извършители на особено опасни престъпления, 
когато те оказват или са склонни да окажат 
въоръжена съпротива, и съобразно конкрет-
ната оперативно-тактическа обстановка по-
лицейските органи имат право да: 
1. използват специални защитни средства, 
гарантиращи тяхната лична безопасност и 
прикритие на самоличността им;
2. отцепват райони, да спират или отклоня-
ват движението на пътни превозни средства и 
временно да прекъсват телекомуникационни 
връзки;
3. охраняват органи на МВР, държавни 
органи и организации при изпълнение на 
функциите им.
(2) Самоличността на служителите, изпъл-
няващи дейностите по ал. 1, се запазва в тайна.
(3) Използването на служителите, изпъл-
няващи дейностите по ал. 1, се разрешава с 
писмена заповед на главния секретар на МВР 
за всеки конкретен случай. 
(4) В неотложни случаи използването по 
ал. 3 може да бъде разпоредено устно. В тези 
случаи писмената заповед се издава не по-
късно от 24 часа.